The Hunger Games: The Ballad of Songbirds & Snakes (Music from and Inspired by)

***The Hunger Games: The Ballad of Songbirds & Snakes (Music from and Inspired by)*** on vuoden 2023 elokuvan *[[Nälkäpeli: Balladi laululinnuista ja käärmeistä (elokuva)|Nälkäpeli: Balladi laululinnuista ja käärmeistä]]* (The Hunger Games: The Ballad of Songbirds & Snakes) soundtrack-albumi. Albumi sisältää elokuvassa esiintyviä ja sen inspiroimia kappaleita. Monet kappaleista ovat Rachel Zeglerin esittämiä folklauluja elokuvasta. 

Zeglerin esittämä kappale ”The Hanging Tree”  ja Olivia Rodrigon esittämä ”Can’t Catch Me Now” julkaistiin singleinä. ”Can’t Catch Me Now” oli ehdolla parhaan visuaaliselle medialle tehdyn kappaleen Grammy-palkinnon voittajaksi.

## Tuotanto ja julkaisu
Albumi on tyyliltään country- ja folkmusiikkia. Useat kappaleista ovat folklauluja, joita näyttelijä Rachel Zegler esittää elokuvassa Lucy Gray Bairdin roolissa. Albumilla on lisäksi kappaleita muun muassa Olivia Rodrigolta ja Billy Stringsiltä. Muutamat kappaleet ovat cover-versioita vanhoista folklauluista. Albumin tuotti Dave Cobb.

Albumi julkaistiin 17. marraskuuta 2023. Se sai positiivisia arvioita kriitikoilta. Albumi menestyi kaupallisesti kohtalaisesti. Se nousi Yhdysvalloissa Billboard 200 -listan sijalle 68. Soundtrackien listalla se oli sijalla 3.

## Singlet
Rachel Zeglerin esittämä kappale ”The Hanging Tree” julkaistiin albumin ensimmäisenä singlenä 19. lokakuuta 2023.  ”The Hanging Tree” esiintyi alun perin elokuvassa *[[Nälkäpeli – Matkijanärhi, osa 1]]* vuodelta 2014. Siinä sen esitti Jennifer Lawrence Katniss Everdeenin roolissa. 

Olivia Rodrigon ”Can’t Catch Me Now” julkaistiin toisena singlenä 3. marrakuuta. Kappale soi elokuvassa lopputekstien aikana. ”Can’t Catch Me Now” oli ehdolla parhaan visuaaliselle medialle tehdyn kappaleen Grammy-palkinnon voittajaksi vuoden 2025 Grammy-gaalassa. A cappella -versio Zeglerin esittämästä kappaleesta ”The Old Therebefore” julkaistiin digitaalisena promosinglenä 9. helmikuuta 2024.

## Palkinnot
Kaikki palkinnot ovat singlelle ”Can’t Catch Me Now”.

**Voitetut**
* Hollywood Music in Media Awards, paras alkuperäinen kappale scifi- tai fantasiaelokuvassa
* Society of Composers & Lyricists Awards, paras kappale visuaalisessa draamassa tai dokumentissa 

**Ehdokkuudet**
* Grammy, paras visuaaliselle medialle tehty kappale
* Gold Derby Film Awards, paras alkuperäinen kappale

## Toinen soundtrack

Elokuvalle julkaistiin myös toinen soundtrack, *[[The Hunger Games: The Ballad of Songbirds & Snakes (Original Motion Picture Score)]]*. Se sisältää James Newton Howardin säveltämää instrumentaalista elokuvamusiikkia. Albumilla esiintyy pianisti Yuja Wang.

## Kappaleet

* Kappaleet ”Lucy Gray (Part 1)” ja ”Lucy Gray (Part 2)” puuttuvat vinyylipainoksista.
* Kappaleet on jaettu vinyylipainoksilla kahteen osioon ”The Songbirds” (vinyylin A-puoli) ja ”The Snakes” (B-puoli). ”The Songbirds” kattaa kappaleet 1–8 ja ”The Snakes” loput kappaleet.
* ”Lucy Gray (Part 1)” ja ”Lucy Gray (Part 2)”  -kappaleiden sanat ovat William Wordsworthin runosta ”Lucy Gray” vuodelta  1798  (julkaistu kirjassa *Lyrical Ballads*).
* ”Bury Me Beneath the Willow” on amerikkalainen kansanlaulu, jonka alkuperä on tuntematon.
* ”Keep on the Sunny Side” (tunnettu myös nimellä ”Keep on the Sunny Side of Life”) on Ada Blenkhornin sanoittama ja J. Howard Entwisle säveltämä amerikkalainen laulu vuodelta 1889.

## Listasijoitukset

## Huomioita

## Lähteet

## Aiheesta muualla
* Albumi AllMusic-sivustolla
* Albumi Discogs-sivustolla